يو تن هېوادوال رحیم وايي: «په افغانستان کې د تېرې پېړۍ په اوږدو کې بېلابېل حکومتونه او نظامونه رامنځته شول، خو دا نظامونه د بېلابېلو لاملونو له امله له منځه ولاړل او اوس له درېيو کلونو راهيسې د طالبانو حکومت او يا د اسلامي امارت (طالبانو) نظام رامنځته شوی دی، خو له بده مرغه دا نظام لا هم په دې نه دی توانېدلی چې کورني او نړیوال مشروعیت ترلاسه کړي»

د تېر حکومت له پرځېدو وروسته نړۍ او خلکو له طالبانو غوښتي چې په افغانستان کې « ټولګډونی» حکومت جوړ کړي خو؛ طالبانو د خلکو د تمې په ځواب کې وویل، چې د دوی د حکومت جوړښت ټولګډونی دی